|  |
| --- |
|  ethnosimo-aade-gr |

 Αθήνα, 7 Μαρτίου 2025

**ΔΕΛΤΙΟ ΤΥΠΟΥ**

**ΑΑΔΕ: Ψηφιακή υποβολή δηλώσεων Τέλους Αλιευτικών Πλοίων, Ρυμουλκών και Αυτοκινούμενων Βυθοκόρων έως τις 31/3**

Τη δυνατότητα να υποβάλουν ψηφιακά τις δηλώσεις τέλους αλιευτικών πλοίων, ρυμουλκών πλοίων και αυτοκινούμενων βυθοκόρων (άρ. 57, ν. 4646/2019) έχουν για πρώτη φορά οι φορολογούμενοι που δραστηριοποιούνται στον τομέα της αλιείας και της ναυτιλίας, μέσω νέας ψηφιακής εφαρμογής της Ανεξάρτητης Αρχής Δημοσίων Εσόδων.

Με την απόφαση Α.1039/2025, του Διοικητή της ΑΑΔΕ, Γιώργου Πιτσιλή καθορίζονται όλες οι αναγκαίες λεπτομέρειες για την ψηφιακή υποβολή των παραπάνω δηλώσεων, των οποίων η προθεσμία υποβολής λήγει στις 31/3/2025.

Η καταβολή του τέλους πραγματοποιείται σε δύο ισόποσες δόσεις:

* Πρώτη δόση: έως την τελευταία εργάσιμη ημέρα του Ιουνίου (δηλαδή έως 30/6)
* Δεύτερη δόση: έως την τελευταία εργάσιμη ημέρα του Οκτωβρίου (δηλαδή έως 31/10).

Οι ενδιαφερόμενοι μπορούν να υποβάλουν τις δηλώσεις τους μέσω της ψηφιακής πύλης myAADE (myaade.gov.gr), ακολουθώντας τη διαδρομή: Εφαρμογές > Φορολογικές Υπηρεσίες > Πλοία/Ναυτιλιακές Εταιρείες > Δήλωση τέλους αλιευτικών πλοίων, ρυμουλκών πλοίων και αυτοκινούμενων βυθοκόρων.

Για περισσότερες πληροφορίες, οι ενδιαφερόμενοι μπορούν να επικοινωνούν με το Κέντρο Εξυπηρέτησης Φορολογουμένων (ΚΕΦ) της ΑΑΔΕ στο (+30) 213 162 1000, τις εργάσιμες ημέρες και ώρες 07:30 – 17:00.